CELEX: 62016CA0673
Language: lt
Date: 2018-06-05 00:00:00
Title: Byla C-673/16: 2018 m. birželio 5 d. Teisingumo Teismo (didžioji kolegija) sprendimas byloje (Curtea Constituţională a României (Rumunija) prašymas priimti prejudicinį sprendimą) Relu Adrian Coman, Robert Clabourn Hamilton, Asociaţia Accept / Inspectoratul General pentru Imigrări, Ministerul Afacerilor Interne (Prašymas priimti prejudicinį sprendimą — Sąjungos pilietybė — SESV 21 straipsnis — Sąjungos piliečių teisė laisvai judėti ir apsigyventi valstybių narių teritorijoje — Direktyva 2004/38/EB — 3 straipsnis — Naudos gavėjai — Sąjungos piliečio šeimos nariai — 2 straipsnio 2 punkto a papunktis — Sąvoka „sutuoktinis“ — Tos pačios lyties asmenų santuoka — 7 straipsnis — Teisė gyventi šalyje ilgiau kaip tris mėnesius — Pagrindinės teisės)

201807130382004022018/C 268/086732016CJC26820180730LT01LTINFO_JUDICIAL201806057711Byla C-673/16: 2018 m. birželio 5 d. Teisingumo Teismo (didžioji kolegija) sprendimas byloje (Curtea Constituţională a României (Rumunija) prašymas priimti prejudicinį sprendimą) Relu Adrian Coman, Robert Clabourn Hamilton, Asociaţia Accept / Inspectoratul General pentru Imigrări, Ministerul Afacerilor Interne (Prašymas priimti prejudicinį sprendimą — Sąjungos pilietybė — SESV 21 straipsnis — Sąjungos piliečių teisė laisvai judėti ir apsigyventi valstybių narių teritorijoje — Direktyva 2004/38/EB — 3 straipsnis — Naudos gavėjai — Sąjungos piliečio šeimos nariai — 2 straipsnio 2 punkto a papunktis — Sąvoka „sutuoktinis“ — Tos pačios lyties asmenų santuoka — 7 straipsnis — Teisė gyventi šalyje ilgiau kaip tris mėnesius — Pagrindinės teisės)
 ---documentbreak--- C2682018LT710120180605LT000871712018 m. birželio 5 d. Teisingumo Teismo (didžioji kolegija) sprendimas byloje (Curtea Constituţională a României (Rumunija) prašymas priimti prejudicinį sprendimą) Relu Adrian Coman, Robert Clabourn Hamilton, Asociaţia Accept / Inspectoratul General pentru Imigrări, Ministerul Afacerilor Interne
   
   (Byla C-673/16) (
         1
      )
   „(Prašymas priimti prejudicinį sprendimą — Sąjungos pilietybė — SESV 21 straipsnis — Sąjungos piliečių teisė laisvai judėti ir apsigyventi valstybių narių teritorijoje — Direktyva 2004/38/EB — 3 straipsnis — Naudos gavėjai — Sąjungos piliečio šeimos nariai — 2 straipsnio 2 punkto a papunktis — Sąvoka „sutuoktinis“ — Tos pačios lyties asmenų santuoka — 7 straipsnis — Teisė gyventi šalyje ilgiau kaip tris mėnesius — Pagrindinės teisės)“2018/C 268/08Proceso kalba: rumunų
      Prašymą priimti prejudicinį sprendimą pateikęs teismas
   
   
      Curtea Constituţională a României
   
   
      Šalys pagrindinėje byloje
   
   
      Ieškovai: Relu Adrian Coman, Robert Clabourn Hamilton, Asociaţia Accept
   
   
      Atsakovai: Inspectoratul General pentru Imigrări, Ministerul Afacerilor Interne
   
   
      Dalyvaujant: Consiliul Naţional pentru Combaterea Discriminării
   
   
      Rezoliucinė dalis
   
   
            1.
         
         
            Tokioje situacijoje, kai Sąjungos pilietis, naudodamasis savo judėjimo laisve, atvyko į kitą valstybę narę, kurios pilietis jis nėra, joje apsigyveno pagal 2004 m. balandžio 29 d. Europos Parlamento ir Tarybos direktyvos 2004/38/EB dėl Sąjungos piliečių ir jų šeimos narių teisės laisvai judėti ir gyventi valstybių narių teritorijoje, iš dalies keičiančios Reglamentą (EEB) Nr. 1612/68 ir panaikinančios [d]irektyvas 64/221/EEB, 68/360/EEB, 72/194/EEB, 73/148/EEB, 75/34/EEB, 75/35/EEB, 90/364/EEB, 90/365/EEB ir 93/96/EEB, 7 straipsnio 1 dalyje numatytas sąlygas, gyveno ar pradėjo gyventi šeimos gyvenimą su tos pačios lyties trečiosios šalies piliečiu, su kuriuo jis teisėtai sudarė santuoką priimančiojoje valstybėje narėje, SESV 21 straipsnio 1 dalis turi būti aiškinama kaip draudžianti valstybės narės, kurios pilietybę turi Sąjungos pilietis, kompetentingoms valdžios institucijoms atsisakyti suteikti teisę gyventi tos valstybės narės teritorijoje minėtam trečiosios šalies piliečiui, motyvuojant tuo, kad šios valstybės narės teisėje nenumatyta tos pačios lyties asmenų santuoka.
         
      
            2.
         
         
            SESV 21 straipsnio 1 dalis turi būti aiškinama taip, jog tokiomis aplinkybėmis, kaip nagrinėjamos pagrindinėje byloje, trečiosios šalies pilietis, kuris yra tos pačios lyties, kaip ir Sąjungos pilietis, ir kurio santuoka su minėtu Sąjungos piliečiu buvo teisėtai sudaryta valstybėje narėje, turi teisę gyventi valstybėje narėje, kurios pilietybę turi Sąjungos pilietis, ilgiau kaip tris mėnesius. Šiai išvestinei teisei gyventi šalyje negali būti taikomos griežtesnės sąlygos nei numatytos Direktyvos 2004/38 7 straipsnyje.
         
      (
         1
      )	OL C 104, 2017 4 3.